**LĪGUMS**

**ar bērna vecumā līdz 18 gadiem likumisko pārstāvi**

**par dalību Jaunsardzē**

Līguma sagatavošanas vieta un datums: Rīga, 2021.gada \_\_\_.\_\_\_\_\_\_\_\_\_\_

Līguma abpusējas parakstīšanas datums ir pēdējā pievienotā droša elektroniskā paraksta un tā laika zīmoga datums.

**Jaunsardzes centrs**, reģistrācijas Nr.90009222536, adrese K.Valdemāra iela 10/12, Rīga, tā \_\_\_\_.novada nodaļas jaunsargu instruktora \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš(-a) rīkojas pamatojoties uz Jaunsardzes centra direktora 20\_\_\_\_.gada\_\_\_\_. \_\_\_\_\_\_\_\_\_\_\_\_\_\_ rīkojuma Nr.\_\_\_\_\_\_\_\_\_\_\_\_\_ „Par līgumu noslēgšanu „Par bērna un jaunieša dalību Jaunsardzē”” pamata (turpmāk – Centrs), no vienas puses un

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| bērna |  |  |  |  |  |  |  |  | - |  |  |  |  |  |
|  | *(vārds, uzvārds)* |  | *(personas kods)* | | | | | | | | | | | |
| **likumiskais pārstāvis** | | | | | | | | | | | | | | |
|  | |  |  |  |  |  |  |  | - |  |  |  |  |  |
| *(statuss, vārds, uzvārds)* | |  | *(personas kods)* | | | | | | | | | | | |

(turpmāk – Likumiskais pārstāvis), no otras puses,

abi kopā saukti Līdzēji, bet katrs atsevišķi Līdzējs, pamatojoties uz Valsts aizsardzības mācības un Jaunsardzes likuma 16.panta trešo daļu, bez maldības, viltus vai spaidiem noslēdz šādu līgumu (turpmāk – Līgums):

1. Līguma priekšmets

Bērns brīvprātīgi piedalās Jaunsardzē, bet Centrs bez maksas izglīto bērnu valsts aizsardzības jomā un veicina tā pilsonisko apziņu un patriotismu atbilstoši jaunsargu interešu izglītības programmai (turpmāk – Programma).

2. Likumiskā pārstāvja pienākumi un tiesības

2.1. Likumiskā pārstāvja pienākumi:

2.1.1. elektroniskajā skolvadības sistēmā (turpmāk – E-klase), Centra interneta vietnē www.jc.gov.lv vai sazinoties ar jaunsargu instruktoru:

2.1.1.1. iepazīties E-klasē ar Valsts aizsardzības mācības un Jaunsardzes likumu, jaunsargu Ētikas kodeksu, drošības noteikumiem jaunsargu nodarbībās un pasākumos, Jaunsargu pašpārvaldes nolikumu, jaunsarga formas nēsāšanas noteikumiem, materiāli tehnisko līdzekļu aprites kārtību, kā arī citiem Jaunsardzes darbību reglamentējošiem dokumentiem sadaļā ,,Skolas jaunumi”

2.1.1.2. iepazīties ar Programmu, mācību nodarbību sarakstiem un ikmēneša pasākumu plāniem vietnē https://www.jc.gov.lv/lv/macibu-programma, kā arī jaunsargu instruktora sagatavoto papildu informāciju par nodarbībām un pasākumiem;

2.1.1.3. sekot līdzi bērna nodarbību un pasākumu apmeklējumam;

2.1.2. pirms katras nodarbības un pasākuma izvērtēt bērna dalību tajā, ņemot vērā bērna veselības stāvokli un citus apstākļus (piemēram, īpašu uztura režīmu, alerģijas, pedikulozi u.c.), un obligāti informēt jaunsargu instruktoru, ja bērns tajā nepiedalīsies;

2.1.3. katra mācību gada sākumā iesniegt jaunsargu instruktoram ģimenes ārsta izziņu (veidlapa 027/u), kas attiecīgajā mācību gadā atļauj bērnam piedalīties Centra organizētajos pasākumos un nodarbībās, pastāvīgi sekot līdzi bērna veselības stāvoklim un nekavējoties informēt, ja bērnam īslaicīgi jebkādu iemeslu dēļ slodze nav vēlama, kā arī sniegt citu būtisku informāciju par bērnu, kas būtu jāzina jaunsargu instruktoram;

2.1.4. nodrošināt, ka bērnam ir nodarbības vai pasākuma specifikai, norises vietai un laika apstākļiem atbilstošs apģērbs un apavi gadījumos, ja to nenodrošina Centrs;

2.1.5. sekot līdzi, lai bērns saudzīgi izturas pret formas tērpu, individuālo ekipējumu un inventāru, ja viņam tāds izsniegts, un nodrošina formas tērpa un individuālā ekipējuma apkopi un uzturēšanu lietošanas kārtībā;

2.1.6. sekot līdzi, lai bērns vai cita fiziska persona neizmanto jaunsarga formas tērpu vai tā sastāvdaļas ārpus Jaunsardzes nodarbībām un pasākumiem vai neatbilstoši Centra noteiktajai kārtībai;

2.1.7. parakstīties par bērnam izsniegtajiem materiāli tehniskajiem līdzekļiem ,,Jaunsarga materiāli tehnisko līdzekļu uzskaites kartītē”;

2.1.8. sekot līdzi, lai bērns izsniegtos materiāli tehniskos līdzekļus atdod Centram, ja šis Līgums tiek izbeigts, kā arī citos gadījumos, ja to pieprasa jaunsargu instruktors;

2.1.9. sekot līdzi, lai bērnam izsniegto jaunsarga apliecību atdotu Centram, ja šis Līgums tiek izbeigts;

2.1.10. atlīdzināt nodarītos materiālos zaudējumus, kas radušies bērna tīšas rīcības dēļ vai formas tērpa vai cita inventāra nozaudēšanas gadījumā, ne vēlāk kā viena mēneša laikā no rēķina piestādīšanas dienas;

2.1.11. informēt jaunsargu instruktoru, ja bērns neturpinās dalību Jaunsardzē;

2.1.12. nodrošināt, ka bērns ar Jaunsardzi saistītās fotogrāfijas nepublicē sociālajos tīklos bez saskaņošanas ar jaunsargu instruktoru.

2.2. Likumiskā pārstāvja tiesības ir:

2.2.1. piedalīties Centra rīkotajās nodarbībās un pasākumos, iepriekš saskaņojot ar jaunsargu instruktoru (likumiskais pārstāvis sedz izdevumus, ja tādi radušies saistībā ar dalību pasākumā);

2.2.2. iesniegt rakstiskus priekšlikumus jaunsargu instruktoram par Programmas īstenošanu, nodarbību un pasākumu organizēšanu;

2.2.3. saņemt no Centra un jaunsargu instruktora visu informāciju, kas saistīta ar bērna dalību Jaunsardzē;

2.2.4. izbeigt Līgumu, par to informējot jaunsargu instruktoru, nosūtot informāciju uz Līgumā norādīto adresi;

2.2.5. atsaukt savu piekrišanu personas datu apstrādei jebkurā laikā.

3. Centra pienākumi un tiesības

3.1. Centra pienākumi ir:

3.1.1. nodrošināt kvalitatīvu Programmas īstenošanu saskaņā ar Centra apstiprinātu mācību grafiku;

3.1.2. E-klasē:

3.1.2.1. nodrošināt pieeju Programmai, Jaunsardzes darbības organizācijas nolikumam, jaunsargu Ētikas kodeksam, drošības noteikumiem jaunsargu nodarbībās un pasākumos, Jaunsargu pašpārvaldes nolikumam, jaunsarga formas nēsāšanas noteikumiem, materiāli tehnisko līdzekļu aprites kārtībai, kā arī citiem Jaunsardzes darbību reglamentējošiem dokumentiem sadaļā ,,Skolas jaunumi”;

3.1.2.2. ievietot nodarbību norises laikus, kā arī citu informāciju par nodarbībām;

3.1.2.3. atzīmēt nodarbību un pasākumu apmeklējumu;

3.1.3. iepazīstināt bērnu ar drošības noteikumiem jaunsargu nodarbībās un pasākumos un atkarībā no bērna vecuma arī ar citiem ar Programmas īstenošanu saistītajiem dokumentiem;

3.1.4. organizēt drošas un bērna vecumam atbilstošas nodarbības un pasākumus;

3.1.5. informēt Likumisko pārstāvi par bērna veselības stāvokļa izmaiņām nodarbības vai pasākuma laikā un nepieciešamības gadījumā organizēt pirmās palīdzības sniegšanu;

3.1.6. nodrošināt jaunsargu ar Centra noteikto formas tērpu un individuālo ekipējumu;

3.1.7. sekot higiēnas normu ievērošanai nodarbībās un pasākumos;

3.1.8. informēt Likumisko pārstāvi gadījumos, ja bērns pārkāpis drošības noteikumus, jaunsargu Ētikas kodeksu vai Jaunsardzes darbības organizācijas nolikumā noteikto;

3.1.9. veikt personas datu apstrādi godprātīgi un saskaņā ar spēkā esošajiem normatīvajiem aktiem;

3.1.10. rakstiski paziņot bērna likumiskajam pārstāvim par jaunsargu instruktora maiņu;

3.1.11. lai nodrošinātu jaunieša drošību nodarbībās un pasākumos, veikt visu ar to īstenošanu saistīto risku izvērtējumu un atbilstoši šim izvērtējumam atsevišķas nodarbības un pasākumus noteikt kā paaugstinātas vai augstas bīstamības, attiecīgi to plānošanā un īstenošanā realizējot papildu drošības pasākumus.

3.2. Centram ir tiesības:

3.2.1. pieprasīt Likumiskam pārstāvim atlīdzināt materiālos zaudējumus, kas radušies bērna tīšas rīcības rezultātā vai ja bērns nozaudējis formas tērpu vai citu inventāru;

3.2.2. vienpusēji izbeigt Līgumu, ja:

3.2.2.1. bērns nepilda Valsts aizsardzības mācības un Jaunsardzes likuma 15.pantā noteiktos jaunsargu pienākumus;

3.2.2.2. bērns vairāk nekā trīs mēnešus bez attaisnojoša iemesla nav apmeklējis Jaunsardzes nodarbības un pasākumus;

3.2.2.3. bērns rada vai var radīt apdraudējumu savai vai citu personu dzīvībai, veselībai vai drošībai;

3.2.2.4. Likumiskais pārstāvis attiecīgajā gadā līdz mācību gada sākumam nav iesniedzis ģimenes ārsta izziņu (veidlapa 027/u), kas attiecīgajā mācību gadā atļauj bērnam piedalīties Centra organizētajos pasākumos un mācību nodarbībās;

3.2.2.5. Likumiskais pārstāvis atsauc savu piekrišanu personas datu apstrādei;

3.2.3. veikt personas datu apstrādi, kas nepieciešama līguma un Centra uzdevumu izpildei, tai skaitā, publicēt audiovizuālos materiālus sociālajos tīklos Jaunsardzes, jaunsargu sasniegumu un aktivitāšu popularizēšanas nolūkā;

3.2.4. pirms dalības pasākumā nosūtīt pie izglītības iestādes mediķa veselības stāvokļa novērtēšanai bērnu, kurš mācās un dzīvo internātskolā vai dzīvo izglītības iestādes internātā un kura Likumiskie pārstāvji objektīvu iemeslu dēļ nevar pilnībā izpildīt šī līguma 2.1.2. punktu.

4. Līguma darbības termiņš, Līguma izbeigšana

un strīdu izskatīšana

4.1. Līgums ir spēkā no Līguma abpusējas parakstīšanas dienas un ir spēkā līdz bērns sasniedzis 18 gadu vecumu.

4.2. Līgumu var izbeigt jebkurā laikā pirms Līguma darbības beigām Līdzējiem savstarpēji rakstveidā vienojoties.

4.3. Jaunsarga likumiskais pārstāvis Līgumu var izbeigt vienpusēji jebkurā laikā pirms Līguma darbības beigām.

4.4. Līgumu pēc Centra iniciatīvas izbeidz pirms termiņa, ja:

4.4.1. bērns vairāk nekā trīs mēnešus bez attaisnojoša iemesla nepameklē Jaunsardzes nodarbības un pasākumus, rada vai var radīt apdraudējumu savai vai citu personu dzīvībai, veselībai vai drošībai un nepilda Valsts aizsardzības mācības un Jaunsardzes likuma 15.pantā noteiktos jaunsarga pienākumus;

4.4.2. Likumiskais pārstāvis nav iesniedzis Centrā ģimenes ārsta izziņu (veidlapa 027/u), kas attiecīgajā mācību gadā atļauj piedalīties centra organizētajos pasākumos un nodarbībās;

4.4.3. Likumiskais pārstāvis atsauc savu piekrišanu personas datu apstrādei.

4.5. Līguma 4.4.punktā noteiktajos gadījumos, paziņojumu par Līguma izbeigšanu pirms termiņa Centrs nosūta Likumiskajam pārstāvim uz Līgumā norādīto adresi vai elektroniski uz šī Līguma rekvizītos norādīto e-pasta adresi.

4.6. Likumiskais pārstāvis informē Centru par Līguma izbeigšanu pirms termiņa nosūtot ar drošu elektronisko parakstu parakstītu brīvas formas iesniegumu par līguma izbeigšanu vai iesniedzot to Centrā papīra formā.

4.7. Visus strīdus un domstarpības, kas rodas šī Līguma izpildes gaitā, Līdzēji risina pārrunu ceļā. Ja nav iespējams panākt vienošanos pārrunu ceļā, tie tiek risināti Latvijas Republikas normatīvajos aktos noteiktajā kārtībā.

5. Citi noteikumi

5.1. Līdzēju savstarpējā komunikācija (t.sk. dokumentu saskaņošana un parakstīšana) notiek *(atzīmēt nepieciešamo)*:

5.1.1.  klātienē;

5.1.2.  telefoniski;

5.1.3.  elektroniski

5.1.4.  elektroniskajā vidē, izmantojot drošu elektronisko parakstu un laika zīmogu;

5.1.5.  rakstiski, izmantojot šī Līguma rekvizītu zonā norādīto kontaktinformāciju vai interneta vietnes „E-klase” saziņas iespējas.

5.2.Līguma grozījumus Līdzēji noformē rakstiski, kas ir spēkā no visu eksemplāru abpusējas parakstīšanas dienas.

5.3. Visi pēc Līguma spēkā stāšanās noformētie Līguma grozījumi, kas noformēti šī Līguma 5.2.punktā noteiktajā kārtībā, ir šī Līguma neatņemama sastāvdaļa.

5.4. Līdzēji 5 (piecu) darba dienu laikā informē viens otru par adreses, telefonu, bankas konta vai citu rekvizītu izmaiņām rakstiski vai E-klases oficiālajā sarakstē.

5.5. Līgums sastādīts latviešu valodā uz \_\_\_\_ (\_\_\_\_\_\_\_) lapām elektroniskā dokumenta formā, kas glabājas pie katra no Līdzējiem.

līdzēju rekvizīti

|  |  |  |
| --- | --- | --- |
| **Centrs:** |  | **Likumiskais pārstāvis:** |
| **Jaunsardzes centrs** |  |  |
| K.Valdemāra iela 10/12, Rīgā, LV-1473 |  | *(vārds, uzvārds, personas kods)* |
| Tālrunis: 67335388 |  |  |
| e-pasts: jc@jc.gov.lv |  | *(deklarētās dzīvesvietas adrese)* |
|  |  |  |
|  |  | *(faktiskās dzīvesvietas adrese, ja tā atšķiras no deklarētās dzīvesvietas)* |
|  |  | Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *(Centra direktora pilnvarotās personas amats)* |  | e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  |
| *(vārds, uzvārds)* |  |  |
| Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Bērna tālruņa numurs: \_\_\_\_\_\_\_\_\_\_\_\_\_\_\_ |
| e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Bērna e-pasts: \_\_\_\_\_\_\_\_\_\_\_\_\_\_\_\_\_\_\_\_\_ |

Līgums parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā pievienotā droša elektroniskā paraksta un tā laika zīmoga datums.